कृषि एवं किसान कल्याण मंत्रालय केन्द्रीय कृषि मंत्री ने सहकारी समितियों में युवा उद्यमियों को प्रोत्साहित करने हेतु एनसीडीसी की नई योजना का शुभारंभ किया केन्द्रीय कृषि एवं किसान कल्याण मंत्री श्री राधा मोहन सिंह ने राष्ट्रीय सहकारी विकास निगम (एनसीडीसी) की ''युवा सहकार उद्यम सहयोग एवं नवाचार योजना'' नामक एक युवा अनुकूल योजना का शुभारंभ करते हुए कहा कि युवाओं की आवश्यकताओं एवं महत्वकांक्षाओं को ध्यान में रखते हुए सहकारी व्यवसाय उपक्रमों की ओर ध्यान आकर्षित करने के उद्देश्य से एनसीडीसी ने यह योजना तैयार की है।